
Esselam alejkum


Muž mi želi uzet kredit/posudicu kod šefa bez kamate za potrebu renoviranje rodbinske kuće i da svojoj majci kupi prevozno vozilo jer nema auta više, staro vozilo joj se pokrvarilo a potreba je za prevozom jer je i bolesna i treba joj da je mobilna radi ljekara i bolnice, kupovine itd, želi svojoj majci olakšat stanje jer živi dalje od grada. Moj muž je pitao šefa može li kod njega dobiti kredit/posudicu jer zna da je prije uzimao kod njega bez kamate tako posudicu/kredit samo je morao platiti od šefa sekretaricu jer im je napravila ugovor bezkamatni kredit, čak mu kad je bio u velikoj posteškoći poklonio jednu sumu novca. Ovaj put je šef rekao može ali sa 2% kamate, moj čovjek je to odmah odbio i rekao da ne smije ništa uzimati s kamatom jer smo svjesni grijeha i prokletstva tog postupka i bojimo se toga. Zatim je rekao on svom šefu da bi mu za zahvalu jedan dan džabe radio u firmi al nikako ne može kamatu da uzme, zatim je šef pristao. Pitali smo našeg efendiju on mu je rekao da ako je tako postupao nema smetnje ipak nismo sigurni zato se vama obraćamo koje volimo u ***[ime](https://pitajucene.com/search/ime/questions/ "Pretraži pitanja o imenima")*** Allaha i imamo povjerenja u vas. Eh sad se mi pitamo jel do dozvoljeno il ne jel se to tertira ipak kao neka vrsta kamate il ne? Allah vas nagradio.


 


* 
* 
* 
* 
* 
* 
* 

 
Kredit bez kamate – posudica

Ve alejkumus selamu ve rahmetullahi…


Jedna od definicija kamate jeste SVAKA POSUDBA KOJA TI DONESE KORIST. U ovom slučaju radi se o jasnoj koristi koju će šef dobiti-besplatan jedan radni dan. Znači dobiće kao korist to što će čovjek jedan dan raditi bez plaćanja, a to iz razloga da bi od šefa dobio kredit, tj.posudbu, koju će također morati vratiti.


Smatram da je ovo jasna ***[kamata](https://pitajucene.com/search/kamat/questions/ "Pretraži pitanja o kamati")***, iako mu ne traži u parama.


Allah Uzvišeni najbolje zna.


